ગુજરાતની જીવાદોરી સમાન નર્મદા ડેમમાં સતત પાણીની આવક વધતા આ સીઝનમાં પ્રથમ વખત ૧૨૧.૧૨ મીટર પર સપાટી પહોંચી છે. જેના કારણે નર્મદા આધારીત વિસ્તારમાં આગામી એક વર્ષ સુધી પીવાનો પાણીનો અને જરૂરિયાત મુજબ સિંચાઇનું પાણી આપવાનો પ્રશ્ન ઉકેલાઇ ગયો હોવાનું ડે. સીએમ અને નર્મદા મંત્રી નીતિન પટેલે જણાવ્યું છે. કેન્દ્ર સરકાર દ્વારા નર્મદા યોજનાના નહેર માળખાના બાકી કામ માટે ત્વરીત લાભ સિંચાઇ યોજના હેઠળ ૨૦૧૮-૧૯ માટે ૭૩૦.૯૦ કરોડ રૂપિયાની ગ્રાન્ટ અને સિંચાઇના મહત્વના પ્રોજેક્ટ માટે ૧૪૮૪ કરોડ રૂપિયાની લોન મંજૂર કરી છે. રાજય સરકાર નર્મદા કેનાલને લગતા તમામ કામ ૨૦૧૯માં પૂર્ણ કરશે.